Il-Partit Demokratiku żvela l-logo tiegħu għall-kampanja elettorali għall-Parlament Ewropew. L-islogan tal-PD huwa Pajjiżna f'Qalbna, filwaqt li l-islogan tal-Partit Laburista huwa Malta f'Qalbna. Il-Kap tal-PD Godfrey Farrugia qal li l-PL ikkopja l-islogan tal-PL. Id-Deputat Mexxej tal-PD Timothy Alden qal li l-fatt li l-Prim Ministru nnifsu kkopja l-islogan elettorali tal-PD huwa sinjal li l-partit "ċkejken" tal-PD qed jikber u jsir iżjed influwenti. Il-Kap tal-Partit Demokratiku qal li l-islogan il-ġdid tal-Partit Laburista għall-elezzjoni tal-Parlament Ewropew huwa kopja tal-islogan tal-Partit Demokratiku, "Pajjiżna f'Qalbna" li ġie żvelat f'Jannar li għadda. L-islogan tal-PL, "Malta f'Qalbna," żvelah il-Prim Ministru Joseph Muscat fuq Twitter ilbieraħ. "Malta f'Qalbna" – l-islogan tal-PL għall-elezzjoni tal-MEPs Fuq Facebook, Farrugia, li wkoll se jikkontesta l-elezzjoni tal-Parlament Ewropew, staqsa kif il-Prim Ministru ma kienx kapaċi joħroġ b'logo oriġinali. Huwa sostna li l-PD kien ħareġ il-logo tiegħu fis-27 ta' Jannar, u għalhekk ma jistax jifhem kif il-PL wasal jikkupjah. Farrugia qal li llum għandu jiġi ppubblikat il-viżiv tal-logo tal-PD. Posted by Partit Demokratiku on Sunday, January 27, 2019 Tiftixa fuq il-paġna ta' Facebook tal-Partit Demokratiku turi li fis-27 ta' Jannar, il-PD ħareġ kitba bl-isem Pajjiżna f'Qalbna. Minn dakinhar 'l hawn, huwa uża l-hashtag #pajjiżnafqalbna fil-kitbiet tiegħu. Il-Kap tal-PD Farrugia kellu wkoll bloggata fuq Newsbook.com.mt b'dan l-isem, iddatata fis-27 ta' Frar. Aqra l-blogg hawn: Pajjiżna f'Qalbna B'referenza għal-logo tal-Partit Laburista li hu f'forma ta' qalb, Farrugia staqsa f'liema parti ta' qalb Muscat hemm Malta, peress li skontu, "biegħ" lill-Maltin, "kisser ir-reputazzjoni," "farrak l-istituzzjonijiet, xejjen is-sistema ġudizzjarja u ċ aħħad lill-ulied Maltin u Għawdxin minn wirthom, il-karattru Malti u ġmiel naturali ta' pajjiżna."